stanford-oval/wikipedia huggingface dataset:
Loin d'ici

"Loin d'ici" (בעברית: "רחוק מכאן") הוא סינגל של הזמרת האוסטרית זואי. השיר יצא לאור ב-5 בפברואר 2016, בהוצאת חברת התקליטים Global Rockstar Music, וייצג את אוסטריה באירוויזיון 2016.
באירוויזיון

ב-12 בפברואר 2016, ניצחה זואי בקדם האוסטרי לאירוויזיון 2016, "Wer singt für Österreich?".‏ב-10 במאי, בערב חצי הגמר של התחרות, ביצעה זואי את השיר. היא שובצה במקום ה-12 בסדר ההופעות, לפני אסטוניה ואחרי קפריסין. בתום ההצבעה, זואי הגיעה למקום השביעי עם 170 נקודות, והעפילה לגמר. ב-16 במאי, בגמר התחרות, הגיעה זואי למקום ה-13 עם 151 נקודות.
רשימת השמעה

| Loin d'ici> מס' | Loin d'ici> שם | Loin d'ici> מילים | Loin d'ici> לחן | Loin d'ici> מבצע | Loin d'ici> משך | Loin d'ici>  | Loin d'ici>  | Loin d'ici>  | Loin d'ici>  |
| --- | --- | --- | --- | --- | --- | --- | --- | --- | --- |
| 1. | Loin d'ici  | זואי, כריסטוף סטראוב | זואי, כריסטוף סטראוב | זואי | 3:00 |  |  |  |  |
מיקומי שיא

|   ‏‏‏  מצעדים ודירוגים (2016)> מדינה |   ‏‏‏  מצעדים ודירוגים (2016)> מצעד |   ‏‏‏  מצעדים ודירוגים (2016)> מיקום שיא |   ‏‏‏  מצעדים ודירוגים (2016)>  |
| --- | --- | --- | --- |
|  אוסטריה | Ö3 אוסטריה טופ 40‏ | 13 |  |
|  הולנד | מצעד 40 הסינגלים ההולנדיים | 117 |  |
|  פלנדריה | אולטראטופ 50 | 40 |  |
|  צרפת | SNEP | 99 |  |
|  שוודיה | סוורייטופליסטן | 66 |  |
פרסם היסטוריה

| אזור | תאריך | פורמט | חברת תקליטים |
| --- | --- | --- | --- |
| עולם | 5 בפברואר 2016 | הורדה דיגיטלית | Global Rockstar Music |
הערות שוליים

↑  Steiner, Bernhard (11 בינואר 2016). "Eurovision Song Contest 2016: Der ORF hat sich über Conchitas Erbe beraten!". tv-media.at (בגרמנית). TV-Media. אורכב מ-המקור ב-15 בינואר 2016. נבדק ב-12 בינואר 2016. {{cite web}}:  (עזרה)
↑  Brey, Marco (12 בפברואר 2016). "ZOË to represent Austria!". eurovision.tv. European Broadcasting Union. נבדק ב-12 בפברואר 2016. {{cite web}}:  (עזרה)
↑  Eurovision 2016 Semi-final 1 Results
↑  Eurovision 2016 Results: Voting & Points
↑  https://austriancharts.at/showitem.asp?interpret=Zo%EB+%5BAT%5D&titel=Loin+d%27ici&cat=s ZOË (AT) - LOIN D'ICI]
↑  ZOË - LOIN D'ICI
↑  [at Zoë [AT - Loin d'ici], ultratop.be-Loin-d'ici ZOË - LOIN D'ICI]
↑  Le Top de la semaine : Top Singles Téléchargés
| --- | --- |
בקרת זהויות :  MusicBrainz work: b7cb3145-fca4-4df6-b930-3d6f89924b22
1666

שנת 1666 היא השנה ה-66 במאה ה-17. זוהי שנה רגילה, שאורכה 365 ימים. 1 בינואר 1666 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
1666 היא שנת הפלאות המקורית.
אירועים

אייזק ניוטון השוהה בביתו בוולסתרופ בשל מגפת הדבר עורך ניסויים שונים באופטיקה והוגה רעיונות שהובילו לחשבון האינפיניטסימלי וחוקי התנועה
משיח השקר שבתי צבי נאסר על ידי העותמאנים ומתאסלם. אירוע זה הביא לטלטלה רחבת היקף בעולם היהודי כולו.
2 בספטמבר – השרפה הגדולה של לונדון: אש פרצה בלונדון בביתו של האופה של צ'ארלס השני מלך אנגליה, בסימטת פודינג ליד גשר לונדון. האש התפשטה בעיר ובערה משך 3 ימים. כ-10,000 בתים נשרפו, בהם קתדרלת סנט פול, אך רק 16 איש נספו, ככל הידוע
22 בדצמבר – קבוצה של משכילים שבחר קולבר נפגשת בספרייתו של המלך לואי ה-14 והיא הגרעין לאקדמיה הצרפתית למדעים
נולדו

6 בספטמבר – איוואן החמישי, צאר רוסיה, אחיו החורג של פיוטר הגדול (נפטר ב-1696)
נפטרו

22 בינואר - שאה ג'האן, המלך המוגולי החמישי (נולד ב-1562)
20 בינואר – אנה, ארכידוכסית אוסטריה, נסיכת ספרד ופורטוגל, אשתו של לואי השלושה עשר מלך צרפת ואמו של המלך לואי הארבעה עשר (נולדה ב-1601)
26 באוגוסט – פרנס הלס, צייר הולנדי (נולד בסביבות 1580)
ראו גם

ילידי 1666‎
נפטרים ב-1666‎
השריפה הגדולה של לונדון. ציור משנת 1666
Overly Attached Girlfriend

| --- | --- |

 יוצרים:  ליינה מוריס 
 גילום הדמות:  ליינה מוריס 
 מידע
 תאריך לידה:  22 ביוני 1991 
 מקום לידה:  דנטון 
 מקצוע:  סטוקר
 אזרחות:  ארצות הברית 
 
חברה תלותית מדי (באנגלית: Overly Attached Girlfriend, לעיתים מקוצר ל-OAG), היא דמות בדיונית ותופעת אינטרנט שהופיעה לראשונה בווידאו ב-YouTube שפורסם על ידי המשתמשת ליינה (Laina) ב-6 ביוני 2012. הווידאו התמודד בתחרות של ג'סטין ביבר, שאתגר מעריצות ליצור העתק "נשי" ללהיט שלו "Boyfriend". הווידאו הפך לסאטירה אלמנטים מהשיר של ביבר שנתפסו כדביקים, והציג את הבחורה בוהה במצלמה בחיוך מקובע ושרה על מעקב ב-Facebook אחרי החבר שלה, ונושאים אחרים. הווידאו הזה הפך את ליינה לכוכבת. נכון ל-2 בדצמבר 2013, לערוץ ה-YouTube שלה מעל 1.26 מיליון עוקבים, ומעל 163,700,000 צפיות. שם המשתמש שלה הוא עדיין "wzr0173" באופן רשמי, אולם שם התצוגה שלה מזהה אותה כיום כ"ליינה", סביר להניח שהשתנה כשהפכה לשותפה ב-YouTube. אתר החדשות החברתי reddit פרסם את הווידאו, ובמהירות הוא הפך לפופולרי וזכה למעל 170,000 צפיות ביום הראשון לפרסומו באתר. כפועל יוצא מהצלחת הווידאו, 'OAG' הפך לתופעת אינטרנט, המציגה תמונה של הבחורה המופיעה בווידאו, מחייכת ובוהה בטירוף במצלמה, בדרך המתארת אותה כמטרידה, קנאית או מחויבת למושא אהבתה באופן לא בריא בצירוף משפט כלשהו. התמונה הגיעה מקטע שנלקח מתוך הווידאו, והפך אותו לפופולרי ביותר, נפוץ ברחבי אתרי מדיה חברתית רבים, ונערך מחדש בדרכים שונות.
Overly Attached Girlfriend ב-YouTube

ב-18 ביוני 2012, אותה משתמשת YouTube העלתה וידאו נוסף, ממשיכה את הקונספט של חברה תלותית מדי ושרה שנית בתור הדמות, הפעם פארודיה על השיר "Call Me Maybe" מאת קארלי ריי ג'פסן, וגם הווידאו הזה הפך לפופולרי מאוד. היא יצרה בנוסף וידאו לשיר "The Motto" של הראפר דרייק, מחרוזת "שירי מטרידנים" שכללה את "Every Breath You Take" של הפוליס, "As Long as You Love Me" מאת בקסטריט בויז, "Girlfriend" של אבריל לאבין, "Your Love Is My Drug" של קשה, "Just Got Started Lovin' You" בביצוע ג'יימס אוטו ו"You Belong With Me" של טיילור סוויפט.
זהותה של החברה התלותית מדי

המשתמשת מאחורי התופעה היא ליינה מוריס, נולדה ב-22 ביוני 1991, מדנטון, טקסס, וכונתה על ידי אתר החדשות האינטרנטי Mashable כאחת מ"15 האנשים שהפכו למפורסמים באמצעות האינטרנט ב-2012". היא מזדהה בווידאו רק כליינה, וכתבות רבות השמיטו את שם משפחתה לבקשתה. ליינה ניסתה להוסיף לתדמית ה"תלותית מדי" באמצעות חשיפת צד עדין ושמח יותר. זה התבטא ב"תלות" חדשה למכוניתה קיה סול, מערכונים קומיים ב"החיים על פי ג'ימי", בהם היא מדווחת מהשטיח האדום בטקס פרס המוזיקה האמריקאית, קטעי וידאו בכיכובה של כלבתה מייזי, ו"העזו לשתף" לצדקה. היא אכן הופיעה עם הדמות שוב אולם בשינוי קל, וגילמה "מחשב תלותי מדי" ב-12 בנובמבר 2012 בפרסומת של סמסונג המציגה את כרטיס הזיכרון 840 שלה. התגובות היו מעורבות, כשחלקן טענו שהיא מכרה את עצמה, ואחרות שיבחו אותה על המהלך של יצירת קריירה מה"תופעה" שלה. ב-25 בספטמבר 2013, ליינה הופיעה עם הדמויות ג'ינה הילדה הטובה, שנה ראשונה בקולג', ובריאן ביש מזל בפרסומת "ציידי הממים" עבור RealPlayer, נגן המדיה בענן.
הופעות אורח

ב-11 במרץ 2013, ליינה הופיעה בלייט נייט עם ג'ימי פאלון. במאי 2013 ליינה עשתה תחרות מבטים עם ג'סיקה אלבה בטקס הפרס החברתי הסינגפורי, בחסות סטארקאונט.
הערות שוליים

↑  Welcome to Forbes
↑  Overly Attached Girlfriend: Justin Bieber Fan Creates 'Boyfriend' Parody About Attached Girlfriend (VIDEO)
↑  http://www.wistv.com/story/18790908/viral-do-not-date-this-girl-ever
↑  Justin Bieber competition: 'Overly Attached Girlfriend's' cover version spawns hundreds of internet memes | Mail Online
↑  Bieber girlfriend contest spawns Overly Attached Girlfriend meme
↑  The Morning GIF: Overly Attached Girlfriend
↑  What Type of Attachment Dater Are You? - The Wire
↑  Overly Attached Girlfriend is Back With Parody of Carly Rae Jepsen’s “Call Me Maybe” | The Mary Sue
↑  Overly Attached Girlfriend Returns With Medley of Stalker Songs - Yahoo News
↑  Overly attached girlfriend identified
↑  Central Track // A New Sensation. // We Found The Overly Attached Girlfriend. She's A Sophomore At UNT
↑  http://www.pegasusnews.com/news/2012/jul/19/denton-girl-overly-attached-girlfriend-meme/
↑  ISSUU - On The Record Magazine by Jacqi Serie
↑  Viral video star shares her success with charity | wfaa.com Dallas - Fort Worth
↑  Meme Hunters - Watch this Video - By RealPlayer Cloud
↑  Mets Bucket Hat Guy Meets Overly Attached Girlfriend (Late Night with Jimmy Fallon) - YouTube
↑  Laina (Overly Attached Girlfriend) ★ Starcount
אבלאית

| --- | --- |
 מדינות:  אבלה 
 אזורים:  אבלה, צפון סוריה
 דוברים:  נכחדה
 משפחה:  אפרו-אסיאתית שמית שמית מזרחית* אבלאית*
 קוד שפה:  ISO 639-3: קוד xeb  לינגוויסט ליסט: xeb   גלוטולוג: ebla1238
 קוד ISO 639-3:  xeb 
 ראו גם:  שפה • כתב • רשימת שפות
 
האֶבְּלָאִית היא שפה שמית עתיקה מהאלף ה-3 לפנה"ס, שעדויות לקיומה נמצאו בעיר אבלה שבצפון סוריה.
מידע על שפה זו שאוב מקרב כ-20,000 טבלות שנמצאו בגנזכי ארמונות אבלה בחפירות ארכאולוגיות שנערכו במקום בשנות ה-70 של המאה ה-20. ממה שהצליחו החוקרים לגלות שפה זו נכתבת בכתב יתדות ומאופיינת במילים בעלות צורה שמית צפון-מערבית. ההנחה הייתה שאבלאית הייתה שפה שמית צפון-מערבית או שפה העומדת בין האכדית ללשונות השמיות-מערביות. כיום מקובל יותר לראות אותה כשפה שמית מזרחית הקרובה לאכדית העתיקה.
ככל הנראה, סופרי אבלה התאימו את שיטת כתב היתדות, שנועדה במקור לביטוי שפה שומרית, כדי לבטא באמצעותה שפה בעלת מבנה שמי. דבר זה בוצע על ידי סופרי אבלה עשרות שנים לפני סופרי אכד.
חקר האבלאית נמצא עדיין בחיתוליו.
כינויה של השפה

החוקר ג. פטינאטו (G. Pettinato) היה הראשון שהכריז בשנת 1975 על גילוי שפה שמית חדשה, והוא העניק לה את השם "פלאו-כנענית". השם שהציע פטינאטו לא התקבל בקהילה המדעית, משום שבעוד שבשפה זו ניכרות השפעות מן העברית, האוגריתית והפיניקית, השם אותו הציע פטינאטו אינו מקשר בין האבאלית לבין שפות אלו. ג. גארביני (G. Garbini) הציע אז את המונח "פלאו-סורי", אך גם שם זה נדחה משום שלא שיקף את המורשת המסופוטמית המגולמת (לדעת הקהילה המדעית) בשפה זו. לכן, ללא שם שיתאים למאפיינים הלשוניים השונים של השפה החדשה הזו, נבחרה לבסוף "אבלאית" כשמה של השפה.
הערות שוליים

↑  עתניאל מרגלית, "האם ארץ העברים היא אבלה", בית מקרא כג [ב] (טבת–אדר תשל"ח).
| --- | --- |
בקרת זהויות :  NLI: 987007531373905171  BnF: cb11965593h (data)  GND: 4220613-3  LCCN: sh85040653 
ערך זה הוא קצרמרבנושא שפות ובנושא ארכאולוגיה. אתם מוזמנים לתרום לוויקיפדיה ו.
Over the Top

Over the Top (המוכר גם בראשי התיבות: OTT) הוא שירות המאפשר לצפות בתכני סטרימינג או VOD, שאינם מועברים באמצעות טכנולוגיות השידור המסורתיות: טלוויזיה בכבלים, טלוויזיה בלוויין, או שידור טלוויזיה דיגיטלי קרקעי (DTT) - כדוגמת עידן+ בישראל.
טכנולוגיה חלופית לכל אלו היא טכנולוגיית ה-OTT, העושה שימוש ברשת האינטרנט לצורך שידור למכשיר המחובר לרשת, כגון סטרימר או טלוויזיה חכמה, באמצעות אגירה ושידור מיידיים (Streaming). מאפיינים נוספים של שירות ה-"OTT" כוללים את האפשרות להקליט ולהריץ את השידורים אחורה, ולצפות בתכנים ששודרו בעבר הקרוב בערוצים הליניאריים (מקובל לאפשר לצפות בתכנים לפחות שבוע ממועד השידור), זאת מתוך שרת של ספק ה-OTT שמקליט ומאפשר גישה להקלטות.
התפתחות הטכנולוגיה

בארצות הברית החלה טכנולוגיית השידור הזו כבר ב-1999, עם מקליט הווידאו הדיגיטלי (DVR) של חברת TiVo inc (כיום Xperi), שאפשר לצופים להקליט פרקים מלאים של סדרות על גבי דיסק קשיח שנמצא בתוך הממיר, ולצפות בתוכניות שהם רצו באמצעות תוכנה עם מערכת הפעלה מובנית, ללא תלות בלוח השידורים של ספקיות התקשורת. בהמשך הצטרפה חברת נטפליקס, שנוסדה במקור שנתיים לפני הטיבו, ביססה את המודל העסקי שלה על תחרות ישירה בבלוקבסטר, ואפשרה לשאול את הסרטים שלה ללא הגבלת זמן או כמות במחיר קבוע לחודש. בהמשך הצמיחה החברה פלטפורמה חדשה בתחום שאפשרה ללקוחותיה לצרוך את השירותים בקלות ובפשטות דרך האינטרנט. חברת סלינג מדיה, חברה פרטית שפיתחה קופסה המתחברת לממיר הביתי ושולטת עליו בדומה למכשיר של TiVo, אפשרה לבצע Video Streaming של תכנים לכל מכשיר קצה ועל גבי כל מערכת הפעלה.
כיום שלוש החברות הגלובליות הגדולות בתחום ספקי שירותים אלו הן נטפליקס, הוּלוּ ואמזון. מערך השירותים שלהן מאפשר למשתמשיהן לצפות בתכני אינטרנט באופנים שונים: גלישה באתרי האינטרנט של החברות, גלישה באמצעות מכשירים ניידים (כגון טלפונים חכמים או טאבלטים), או באמצעות שימוש במכשירים בעלי יכולת התחברות לרשת האינטרנט, כמו Apple TV,‏ Roku, ו-mi Box של שְׁיָאוּמִי.
בישראל

ספקי שירות ה-"OTT" החלו באופן רשמי למעשה ב-2014 עם כניסתה של חברת סלקום עם השירות סלקום TV ששבר את הדואופול של חברות התקשורת הוותיקות, HOT וYes בתחום הטלוויזיה בישראל. בהמשך, בשנת 2017 הצטרפו חברות נוספות שניסו לתת את שירותי ה OTT, כמו טריפל סי ורמי לוי TV שהשיקו שירות סטרימינג משלהם, אך נסגרו לאחר תקופות קצרות בהן כשלו מסחרית. חברה נוספת שהצטרפה אף היא ב-2017, היא פרטנר תקשורת עם השירות פרטנר TV שמתחרה עד היום בשוק. באפריל 2018 דווח כי החברות הוותיקות יס והוט איבדו כ-100 אלף לקוחות לחברות החדשות פרטנר וסלקום.
חברות הטלוויזיה המסורתיות Yes ו-HOT נכנסו אף הן לשירותי ה-OTT על מנת להחזיר לקוחותיהן שאבדו לספקי הטלוויזיה החדשות בפלטפורמה זו, וב-2017 הקימו את הממשקים STINGTV של יס (ובהמשך גם yes+), ו-NEXT TV ו-hot smart של הוט.
בהמשך פתחו גופי השידור הישראלים בעצמם שירות OTT באמצעות אפליקציות ייעודיות, כגון כאן, קשת 12 ורשת 13, יש שירותי OTT משלהן, עם אופציה למנוי, ואופציה חינמית. תאגיד השידור הישראלי (כאן) מפעיל את יישומון כאן בחינם, קשת 12 מפעילה את יישומון makoTV ו-12+ ורשת 13 את reshettv.
היתרון של החברות המספקות שירותים אלו הוא היעדר הצורך לערב גורם צד שלישי: במקום לספק את תכניה למפעיל מסוים של שידורי טלוויזיה, מספקות החברות את התכנים ישירות למשתמש, וכך הן חוסכות את כל העלויות שהיה עליהן לחלוק עם מפעיל הטלוויזיה, כיוון שאין צורך בתיווך בין ספקיות השירותים הללו למשתמשיהן.
ב-5 ביוני 2023 השיקה חברה חדשה, FreeTV שבעליה הן קבוצות התקשורת שידורי קשת ו-RGE, שירות OTT משלה, ופתחה מתחרה נוסף בישראל בשוק זה.
ראו גם

שרותי מדיה בשיטת "Over the Top"
שידורי טלוויזיה באינטרנט
הערות שוליים

↑  רמי רוזן ויוני אבישר, מצביעות בשלט: התחרות בין ענקיות הטכנולוגיה מגיעה לטלוויזיה, באתר כלכליסט, 20 ביוני 2012
↑  עומר כביר, המכות של yes ו־HOT: המנויים נוטשים וההכנסות מתכווצות, באתר כלכליסט, 2 באפריל 2018
| --- | --- |
בקרת זהויות :  GND: 1077757263
Pero Me Acuerdo de Ti

Pero Me Acuerdo de Ti (באנגלית: But I Remember You, ובעברית: אבל אני זוכרת אותך) הוא הסינגל הראשון שיצא מהאלבום הספרדי הראשון והיחיד של זמרת הפופ כריסטינה אגילרה, Mi Reflejo. הסינגל יצא בשנת 2000, ולא הופיע במצעד הסינגלים בילבורד הוט 100, שבדרך כלל לא מופיעים בו שירים בספרדית. השיר ידוע בתור הסינגל הראשון בספרדית של אגילרה שהוא לא חידוש ללהיט באנגלית שהוציאה. הסינגל נכתב והופק בידי רודי פרץ, ועוסק באי נורמליות בסדר חיי היומיום של אהבה נכזבת. הסינגל זכה לאהדה והצלחה רבה ברחבי הקהל הלטיני בעולם והגיע למקומות הראשונים במצעדים רבים של שירים בשפה הספרדית.
מצעדים

| שנה | מצעד | מיקום |
| --- | --- | --- |
| 2000 | בילבורד-המצעד הלטיני | #5 |
| 2001 | טופ 40 ארגנטינה | #1 (3 שבועות) |
| 2001 | טופ 100 ברזיל | #49 |
| 2001 | טופ 100 צ'ילה | #1 (4 שבועות) |
אוסובוקו

| --- | --- |

 
 מאכלים
 סוג:  פשטידה, מנה, מנת בקר 
 מוצא:  איטליה 
 מרכיבים עיקריים:  עגל 
 
אוסובוקו עם ריזוטו כמהין
אוסובוקו חזיר
אוסובוקו (מאיטלקית: Osso buco, עצם חלולה) הוא תבשיל איטלקי, מהעיר מילאנו בלומברדיה. התבשיל עשוי בשר שוק עגל, ושמו נגזר ממראה העצם עם מח העצם.
לצורך הכנת התבשיל משתמשים בשוק שנחתכה לרוחבה, לפרוסות מעוגלות בעובי שבין 3 ל-6 ס"מ. פרוסות השוק מושחמות ולאחר מכן מבושלות ביין לבן ועשבי תיבול בסיר מכוסה.
צורת ההגשה המסורתית של אוסובוקו היא בליווי גרמולטה על מצע של ריזוטו מילנז - ריזוטו עם זעפרן.
כיום יש המכינים אוסובוקו מבשר טלה או בשר חזיר.
אבל רואיס

אבל רואיס אורטגה (בספרדית: Abel Ruiz Ortega; נולד ב-28 בינואר 2000 באלמוספס שבספרד) הוא כדורגלן ספרדי המשחק בעמדת החלוץ בקבוצת ז'ירונה מהלה ליגה ובנבחרת ספרד.
קריירת מועדונים

רואיס גדל במחלקות הנוער של ולנסיה וברצלונה מהלה ליגה. בין השנים 2017–2020 שיחק בברצלונה אתלטיק, קבוצת המילואים של ברצלונה. ב-12 במאי 2019 ערך רואיס את הופעתו היחידה בקבוצה הראשונה של המועדון, כשהחליף את פיליפה קוטיניו בניצחון 0–2 על חטאפה במסגרת המחזור ה-37 בליגה לעונת 2018/2019.
ב-31 בינואר 2020 הושאל רואיס לספורטינג בראגה מליגת העל הפורטוגלית עד לסוף עונת 2019/2020, עם חובת רכישה בסכום של 9 מיליון אירו וסעיף רכישה בחזרה. ב-20 בפברואר ערך רואיס את הופעת הבכורה שלו במועדון, כשהבקיע שער בהפסד 2–3 לגלאזגו ריינג'רס במסגרת שלב 32 הגדולות של הליגה האירופית לעונת 2019/2020. ב-1 במרץ ערך רואיס את הופעת הבכורה שלו בליגת העל הפורטוגלית, כשנכנס כמחליף בניצחון 1–2 על מאריטימו במסגרת המחזור ה-23 בליגה. ב-4 ביולי 2020 הוא הבקיע את שער הבכורה שלו בליגת העל הפורטוגלית, בניצחון 0–4 על דפורטיבו אבס במסגרת המחזור ה-30. במשך תקופת ההשאלה ערך רואיס שש הופעות ליגה במדי ספורטינג בראגה, והבקיע שער אחד. בתום העונה עבר רואיס לספורטינג בראגה באופן קבוע.
קריירה בינלאומית

ב-8 ביוני 2021 ערך רואיס את הופעת הבכורה שלו בנבחרת ספרד, בניצחון 0–4 על נבחרת ליטא במשחק ידידות.
נכלל בסגל הנבחרת האולימפית של ספרד לטורניר הכדורגל באולימפיאדת פריז (2024).
הערות שוליים

↑  Abel Ruiz leaves for SC Braga באתר הרשמי של ברצלונה, 31 בינואר 2020 (באנגלית)
↑  "Lista para el Torneo Olímpico Masculino de Fútbol באתר הרשמי של פדרציית הכדורגל הספרדית המלכותית, 10 ביולי 2024 (בספרדית)
| נבחרת ספרד – אולימפיאדת פריז 2024 |
| --- | --- | --- |
|  1 טנאס •  2 פוביל •  3 מירנדה •  4 א. גרסיה •  5 קובארסי •  6 באריוס •  7 ד. לופס •  8 טוריאנטס •  9 רואיס •  10 באנה •   11 פ. לופס •  12 פאצ'קו • 13 ז'. גרסיה •  14 אורוס • 15 גוטיירס • 16 ברנבה • 17 גומס • 18 אומורודיון • מאמן: דניה |  1 טנאס •  2 פוביל •  3 מירנדה •  4 א. גרסיה •  5 קובארסי •  6 באריוס •  7 ד. לופס •  8 טוריאנטס •  9 רואיס •  10 באנה •   11 פ. לופס •  12 פאצ'קו • 13 ז'. גרסיה •  14 אורוס • 15 גוטיירס • 16 ברנבה • 17 גומס • 18 אומורודיון • מאמן: דניה | ספרד |
אבדה

ערך זה עוסק בחפץ שאבד ויצא מרשות בעליו. אם התכוונתם לכפר בהונגריה, ראו .
אֲבֵדָה היא חפץ שיצא מרשות בעליו, והבעלים אינו יודע את מקום הימצאו. כאשר אדם אחר מוצא את האבדה ונוטל אותה, היא הופכת למְצִיאָה.
בהלכה נכללת מצוות השבת אבדה, המורה למוצא האבדה לפעול למען השבתה לבעליה.
סוגיות בתלמוד

סוגיית שניים אוחזין בטלית עוסקת במחלוקת בין שניים הטוענים לבעלות על אותה מציאה.
סוגיית ייאוש שלא מדעת עוסקת במעמדה של אבדה שנמצאה לפני שנודע לבעליה שאבדה.
לפי ההלכה האב מקבל את מציאת בתו (הכוונה לאבדה שלא ניתנת להחזרה. אם היא ניתנת להחזרה היא שייכת לבעלים המקוריים). והבעל זוכה במציאת אשתו. לדעת הרא"ש מציאת האשה לבעל גם כאשר אינו משלם לה דמי מזונות, ואילו לדעת הרמ"ה במקרה כזה אינו זוכה במציאתה.
אבדה בחוק הישראלי

בחוקי מדינת ישראל מורה חוק השבת אבדה, תשל"ג-1973: "המוצא אבדה ונוטלה חייב להשיבה לבעלה או להודיע עליה בהקדם למשטרה, זולת אם בנסיבות העניין יש להניח שבעל האבדה התייאש ממנה מחמת מיעוט שוויה".
בביטוח מיטלטלין, שהוא חלק מביטוח רכוש, נכלל לעיתים פרק העוסק בפיצוי שיינתן למבוטח במקרה של אבדה של מיטלטלין שנהוג להוציאם אל מחוץ לבית, כגון תכשיט או מצלמה.
ראו גם

הפקר
מצא אייפון
הערות שוליים

↑  מדובר באבידת גוי, שאין חובה להחזירה
↑  ראו תלמוד בבלי, מסכת כתובות, דף ס"ה, עמוד ב', שולחן ערוך, אבן העזר, סימן פ"ד, סעיף א'
↑  ראו S:בית שמואל על אבן העזר פד
ערך זה הוא קצרמרבנושא חוק ומשפט. אתם מוזמנים לתרום לוויקיפדיה ו.
Server Side Includes

Server Side Includes (עברית: הכללות צד-שרת; בראשי תיבות: SSI) היא שפה המפורשת על שרת דפי האינטרנט, שנועדה להפיכת דפי HTML סטטיים למעט יותר דינאמיים. מטרתה של SSI אינה להפוך דפי HTML ליישומי צד-שרת מלאים, כמו אלה הנכתבים ב-ASP, ב-PHP ובשפות דומות, אלא לאפשר הכללת מידע דינאמי מהשרת בתוך דפי ה-HTML.
לדפי HTML שמוכללים בהם תגי SSI יש בדרך-כלל סיומת shtml או shtm. בשרת IIS נהוגה גם הסיומת stm.
היסטוריה

SSI הופיעה לראשונה בשרת NCSA HTTPd, שממנו התפתח שרת אפאצ'י. שרת IIS של מיקרוסופט מממש את SSI באופן דומה לזה של NCSA HTTPd על ידי רכיב ISAPI בשם Ssinc.dll. בשרת אפאצ'י קיימות הוראות SSI נוספות על אלו שב-NCSA HTTPd וב-IIS, המכונות "xSSI" על ידי קרן התוכנה אפאצ'י (כשהאות x היא קיצור של extended - הכללות צד שרת מורחבות). הן ממומשות כמודול הרחבה לשרת בשם mod_include.
תחביר הוראות SSI

התחביר הכללי עבור הוראות SSI הוא:
<!-- # directive parameter1="value" parameter2="value" ... -->
הוראות SSI נמצאות בתוך הערות HTML, כך שאם הוראה מסוימת לא תעובד, או שהקובץ לא יפורש על ידי מפרש ה־SSI כלל, לא יפריעו הוראות ה־SSI לתצוגה בדפדפן.
כל הוראה מורכבת מהערת HTML, ובתוכה סימן סולמית (#), ומיד לאחריו סוג ההוראה, ואחריה רשימת הפרמטרים של ההוראה הכתובה בדומה לפרמטרים של תגי HTML - שם הפרמטר, סימן שווה, וערכו של הפרמטר.
תחביר הוראות SSI > שרת NCSA HTTPd

תחביר SSI של שרת זה הוא התחביר הבסיסי, שעליו מתבססים שאר היישומים של SSI.
תחביר הוראות SSI > שרת NCSA HTTPd > הוראות ה-SSI

קיימות 6 הוראות SSI בשרת זה:
הוראת include – הוראה זו מכלילה את הדף שניתן לה כפרמטר בתוך הדף שבו ההוראה נמצאת. זוהי ההוראה הנפוצה ביותר בשימוש ב-SSI, ועליה בעצם מבוסס שם הטכנולוגיה.ניתן להשתמש בהוראה זו יחד עם אחד משני פרמטרים:
virtual – ולספק נתיב וירטואלי לקובץ:<!-- #include virtual="/virtual/path/to/file" -->
file – ולספק נתיב יחסי לקובץ שנמצא תחת התיקייה הנוכחית:<!-- #include file="path/to/file" -->
הוראת config – הוראה זו יכולה לקבל שלושה פרמטרים:
errmsg – קובע הודעת שגיאה שתישלח ללקוח במקרה של כשל בפירוש הוראות הכללות צד-השרת.
timefmt – קובע את המבנה ודרך ההצגה של זמנים ותאריכים לשימוש עם הוראות echo ו-flastmode (ראו להלן).
sizefmt – קובע את המבנה ודרך ההצגה של גודלי קבצים לשימוש עם הוראות echo ו-fsize (ראו להלן).
הוראת echo – הוראה זו מקבלת פרמטר אחד, בשם var, המכיל שם משתנה, ומציגה את ערכו. משתני הסביבה של SSI מפורטים למטה.
הוראת fsize – הוראה זו מציגה את גדלו של הקובץ הניתן כפרמטר. גודל הקובץ יוצג בדרך שהוגדרה בהוראת ה-config (ראו למעלה). הפרמטרים זהים לאלו של הוראת include (ראו למעלה).
הוראת flastmod – הוראה זו מציגה את תאריך השינוי האחרון של הקובץ הניתן כפרמטר. התאריך יוצג באופן שהוגדר בהוראת ה-config (ראו למעלה). הפרמטרים זהים לאלו של הוראת include (ראו למעלה).
הוראת exec – הוראה זו מבצעת פקודת מעטפת פקודה (מדובר על מערכות מבוססות יוניקס) או תוכנית CGI, ומציגה את המידע שמחזירה התוכנית או הפקודה. הפרמטרים האפשריים הם:
cmd – במקרה זה תבצע מעטפת-הפקודה /bin/sh את מחרוזת הקלט, ותציג את התוצאה. ניתן להשתמש במשתני הסביבה של SSI בפקודה זו.
cgi – פרמטר זה כולל נתיב וירטואלי לתוכנית CGI. במקרה זה התוכנית תבוצע, והקלט שלה יוכלל בדף הנוכחי (בדומה להוראת include).
תחביר הוראות SSI > שרת NCSA HTTPd > משתני הסביבה של SSI

המשתנים שניתן להשתמש בהם בהוראות השונות הם משתני הסביבה של CGI (כגון, SERVER_NAME, QUERY_STRING, REMOTE_ADDR וכו'), ומספר משתנים נוספים, הכוללים את שם הקובץ הנוכחי (DOCUMENT_NAME), התאריך המקומי של השרת, ועוד.
תחביר הוראות SSI > שרת IIS

מימוש SSI של שרת IIS כולל את אותן 6 הוראות של שרת NCSA HTTPd, והתאימות כמעט מוחלטת. גם רשימת משתני הסביבה כמעט זהה.
בשרת IIS, הוראת exec יכולה לבצע גם דפי ASP ויישומי ISAPI, ולא רק יישומי CGI בעזרת הפרמטר cgi.
הוראת include ניתנת לשימוש גם בדפי ASP. למרות שטכנית מפרש ASP מבצע את ההכללה, ולא מנוע SSI, הדבר קשור בקשר הדוק ל־SSI, ומצוין בתיעוד שלה. הוראות SSI אחרות אינן פועלות בדפי ASP.
תחביר הוראות SSI > שרת אפאצ'י

שרת אפאצ'י, גם הוא תומך בכל ההוראות הבסיסיות של שרת NCSA HTTPd, אך מרחיב אותן במספר אופנים, והופך את הגרסה שלו להכללות צד-השרת דומה יותר לשפת תכנות, ולא רק לכלי להכללת מידע (דפים אחרים או ערכי מאפיינים) בתוך דף נתון.
ניתן לחלק את ההרחבות של שרת אפאצ'י לשניים: שיפורים ותוספות בהוראות קיימות, והוראות חדשות. להלן פירוט:
תוספות להוראות קיימות
להוראת config ניתן להוסיף גם פרמטר בשם echomsg שמגדיר הודעה שתוצג ללקוח במקרה של ניסיון להציג משתנה שאינו קיים בעזרת הוראת echo.
שימוש בפרמטר virtual של הוראת include מאפשר הכללת תסריטי CGI עם פרמטרים, ולא רק דפי HTML.
הוראות חדשות שרת אפאצ'י מוסיף 6 הוראות חדשות על אלה שירש משרת NCSA HTTPd: הוראת printenv, הוראת set, והוראות if.
הוראות printenv מדפיסה את כל המשתנים המוגדרים ואת ערכיהם. אין היא מקבלת פרמטרים.
הוראת set מקבלת שני פרמטרים: var ו-value וקובעת את ערכו של המשתנה ששמו מוגדר ב-var לערך הכתוב ב-value. כלומר, השורה הבאה תקבע את ערכו של המשתנה name לערך joey.<!-- #set var="name" value="joey" -->
הוראות if
אלו הן 4 הוראות שמשמשות יחד ליצירת מבני תנאי. הוראת if פותחת תנאי, הוראות elif מגדירות מקרים נוספים מעבר לתנאי הראשוני, הוראת else מגדירה מקרה שבו אף-אחד מהתנאים לא התקיים, והוראות endif סוגרת את מבנה התנאי. לדוגמה:<!-- #if expr='"$DOCUMENT_URI" = "/foo.shtml"' -->
file is foo.shtml
<!-- #elif expr='"$DOCUMENT_URI" = "/bar.shtml"' -->
file is bar.shtml
<!-- #elif expr='"$DOCUMENT_URI" = "/moo.shtml"' -->
file is moo.shtml
<!-- #else -->
I don't know which file is this
<!-- #endif -->
קטע הקוד דלעיל יציג הודעה שונה בהתאם לשם הקובץ בו יושם.
Watch (שיר)

"Watch" הוא סינגל שהוקלט על ידי הזמרת-יוצרת האמריקאית בילי אייליש, מתוך המיני-אלבום הראשון שלה, Don't Smile at Me. השיר יצא לאור ב-30 ביוני 2017, על ידי חברות התקליטים דארק-רום רקורדס ואינטרסקופ רקורדס, כסינגל השלישי מתוך המיני-אלבום.
בארצות הברית קיבל השיר את תואר הפלטינה על מכירות של למעלה מ-1,000,000 עותקים.
רקע וכתיבה

השיר בדומה ל-"You Should See Me in a Crown", "Bad Guy" ו-"Wish You Were Gay" נכתב על ידי פיניאס או'קונל שגם הפיק אותו. איגוד תעשיית ההקלטות האוסטרלי (ARIA) העניק לשיר את תואר הפלטינה על מכירות של למעלה מ-70,000 עותקים במדינה.
כמו כן, עלה השיר לרשת הזרמת המדיה ספוטיפיי, בסמוך לצאת המיני-אלבום.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  פורטוגל | מצעד הסינגלים הפורטוגזי | 782 |  |